Arizona-drapsmann møter i retten: - Vil erkjenne skyld
Det skriver Los Angeles Times. Avisen siterer anonyme kilder med innsyn i saken, og skriver videre at psykiaterne som har undersøkt den tiltalte vil anbefale at 23-åringen regnes som strafferettslig tilregnelig. BAKGRUNN: Kongressmedlem skutt i hodet under folkemøte Forrige gang Jared Loughner møtte i retten ble det besluttet at han var for psykisk syk til å kunne stilles for retten. Nå skal imidlertid myndighetene ha bestemt at han ikke er det lenger, og han skal møte i retten på tirsdag. Den aktuelle skyteepisoden skjedde utenfor et kjøpesenter i januar 2011 mens kongressrepresentanten Gabrielle Giffords holdt tale under et politisk møte. Giffords fikk en kule gjennom hodet på kloss hold og ble livstruende skadd, men overlevde. Seks ble drept i angrepet, blant annet Giffords assistent og en føderal dommer. I tillegg ble 13 personer skadet. Loughner risikerer at det blir nedlagt påstand om dødsstraff. Det er ikke satt dato for domsavsigelse ennå.
Det er ventet at Jared Loughner vil erkjenne seg skyldig i å ha drept seks personer i Tucson, Arizona, i fjor.